जुनियर कराते च्याम्पियनसिप सम्पन्न 
११औं दक्षिण एसियाली खेलकुद (साग) का स्वर्ण पदक विजेता एवंम च्याम्पियन मार्सल आर्टका निर्देशक र हाल अमेरिकामा बसोबास गर्दै आएका सुनील लामाको विशेष सहयोगमा एक दिने प्रथम च्याम्पियन मार्सल आर्ट एकेडेमी जुनियर कराते च्याम्पियनसिप सम्पन्न भएको छ । 
काठमाडौँ — ११औं दक्षिण एसियाली खेलकुद (साग) का स्वर्ण पदक विजेता एवंम च्याम्पियन मार्सल आर्टका निर्देशक र हाल अमेरिकामा बसोबास गर्दै आएका सुनील लामाको विशेष सहयोगमा एक दिने प्रथम च्याम्पियन मार्सल आर्ट एकेडेमी जुनियर कराते च्याम्पियनसिप सम्पन्न भएको छ । १३ टिमका झन्डै ३ सय खेलाडीहरू सहभागी प्रतियोगितामा पुरुष एकल कातातर्फ ईचङ्गु डोजोका निरज बस्नेत र महिला एकल कातातर्फ ईचङ्गुकै रेनिसा रिमाल प्रथम भए । महिलातर्फ १५ केजीमा च्याम्पियन मार्सल आर्टका रोज्ली थापा र २० केजीमा मनमैजु डोजोका प्रस्ना ढकाल प्रथम भए ।२५ केजीमा च्याम्पियन मार्सल आर्टका रसिका पुडासैनी, ३० केजीमा मनकामना डोजोका विनिता कुँवर, ४५ केजीमा ईचङ्गु डोजाका सोनाम सेर्पा, ५५ केजीतर्फ च्याम्पियन मार्सल आर्टका निमा तामाङ, ३० केजीतर्फ मनकामना डोजोका विनिता कुँवर, ३५ केजीमा मदर स्कुलका अलिशा गुरुङ, खुल्ला तौल समूहमा भीएस निकेतनका युनिका राई, ४० केजीमा मनकामना डोजोका समीक्षा रानामगर पहिलो भए ।पुरुषतर्फ २० केजीमा भीएस निकेतनका निश्चल खड्का, २५ केजीतर्फ मदर स्कुलका गौरव सुवेदी, ३० केजीमा मनकामना डोजोका डेबिड रानामगर, ५५ केजीमा ईचङ्गु डोजोका सबिर श्रेष्ठ, ६० केजीमा च्याम्पियन डोजोका अनिल बराम, ४५ केजीमा ईचङ्गु डोजोका निराजन बस्नेत, ३५ केजीमा मनमैजु डोजोका आयुस गजुरेल प्रथम भए । पुरुषतर्फ निश्चल खड्का र महिलातर्फ प्राश्ना ढकाल उत्कृष्ट खेलाडी घोषित भए । दुवैलाई नगद १५० डलर पुरस्कार प्रदान गरिएको थियो । अमेरिकामा रहेका पूर्वखेलाडी विजय लामाले सो नगद रकम सहयोग गरेका थिए । टिमतर्फ इचङ्गु डोजो, च्याम्पियन मार्सल आर्ट तथा मनकामना डोजो पहिलोदेखि तेस्रो भए ।नेपाल कराते महासंघका अध्यक्ष युवराज लामा, उपाध्यक्ष दावा गुरुङले विजयी खेलाडीलाई पुरस्कृत गरिएको थियो । सो अवसरमा वरिष्ठ पत्रकार अजय फुयाललाई विशेष सम्मान गरिएको थियो । कार्यक्रम सयोजक सुशीला लामाले आगामी दिनमा विभिन्न प्रतियोगिता गर्ने उद्घोष गरिन् । 